දෑස නිසා 16 

   උදේ හය හමාර විතර ඇහැරැණේ දොරට ගහන සද්දෙකට..කොහොමත් මම උදේ නැගිටින වෙලාව..එකපාරටම ඇදෙන් පැනල දොර ලගට ගියෙ කාට හරි හදිස්සියක් ද කියල හිතන ගමන්.. 

  අහ්...නිලන්ති නැන්ද දොර ලග ...පොඩි එකා වඩාගෙන..පොඩ්ඩ කෑ මොර දිදී අඩනව..ඒ කදුලු පෙරන බෝල ඇස් දෙක දැක්කම මගෙ පපුවටත් මොකක්ද වුණා..මං ඉක්මනට අත් දෙක දික් කරද්දි කොල්ල මගෙ අත් දෙකට ආව නෙමේ පැන්න.. 

"මොකද නැන්දෙ වුණේ...?" 

   මං ඇහුවෙ පුතා ව වඩා ගෙන.එයා තාම ඉකිගහනව..මගෙ බෙල්ලත් බදාගෙන.. 

"මොකුත් වුණේ නෑ..එයාට ඕන විදියට අපි හිටියෙ නෑ කියල තමයි ඉතින්..හැමදාම එහෙමනෙ" 

නිලන්ති නැන්ද කිව්වෙ නිදහසට කරුණු කියවනව වගේ..ඒත් මට සැකයි..කොල්ල අඩන විදියට ගහලද දන්නෙ නෑනෙ.. 

"කෝ ලොකු බේබි?" 

"බේබි යන්න ලෑස්ති වෙනව බාත් රූම් එකේ...මං පුතාව ඔයා ලගට ගෙනාවෙ අඩන එක නවත්තගන් පුලුවන් වෙයිද කියල බලන්න ..අඩන්න ගත්තම ඉතින් නවත්තන්න බෑනෙ " 

"නැන්ද යන්න මං.ලෑස්ති වෙලා පුතාව ගෙනත් දෙන්නම් " 

   නිලන්ති නැන්ද යද්දි මං බැලුවෙ පොඩ්ඩගෙ මූණ දිහා..චූටි අත් දෙකෙන්ම මගෙ බෙල්ල බදන් ඉකිගහනව.. 

"මොකක්ද මැණික වුණේ..?" 

    මං ඇහුවෙ කදුලු පෙරෙන කම්මුල් ඉබින ගමන්..ආයෙත් ඒ ඇඩුම අලුත් වුණා..මං එයාව අරන් ඇදෙන් ඉදගත්ත..ම්හ්...ඇදෙන් තියන්න බෑ..මාව බදාගෙන.. 

"ඇයි මැණික..ඔයාට ආයම්ම බැන්නද ?" 

"නෑ" 

"එහෙනම් ...සෙල්ලම් කරන්න එපා කිව්වද ?" 

"නෑ" 

"ඒනම් ?" 

"මාම මගෙ නෙමේ කිව්ව" 

"කවුද කිව්වෙ?" 

"ආයම්ම " 

"එතකොට මාම කාගෙද ?" 

"මාම මගෙ නෙමේ කිව්ව..." 

  පොඩ්ඩ ආයෙමත් හයියෙන් අඩනව...මොකක් හරි දෙයක් පොඩ්ඩට තදින් කියන්න ඇති කියල තේරැණේ එයා අඩන විදියෙන්...හිතාගන්න බෑ...මේ දවස් ටිකේ මං ලග හිටියෙ නැති හින්ද පොඩ්ඩ මාව ඕනෙ කියල කිව්වද දන්නෙත් නෑ..එතකොට අම්මණ්ඩිට තරහ ගිහින් මොනව හරි කියල සැර කරාද..මොනව වුණත් ලමයි බලාගන්න ඉන්න හැමෝම ලමයින්ට ආදරේ නෑ..තමන්ගෙ ලමයින්ට වගේ ආදරේ කරන අය ඉන්නෙ හරිම කලාතුරකින්..මං පුතාව අමාරැවෙන් නලව ගත්තෙ එක එක කතා කියල..වැඩට යන්න හිතෙන්නෙත් නෑ එයා අඩද්දි... 

"අහස්...කෝ ලෑස්ති වුණාද?" 

බේබි දොර ලග..එයා දන්නෙ නෑනෙ මෙතන වුණ යුද්දෙ.. 

"මොනවද කරන්නෙ?..පුතා නිලන්ති දෙන්න..ඉක්මනට ලෑස්ති වෙන්න ..මොකද අඩන්නෙ?" 

   මං වෙච්ච සිද්ධිය කියද්දි බේබි පුතාව වඩන් නිලන්ති නැන්දව හොයාගෙන ගියෙ නලලත් රැලි කරන්..බැන්නොත් තමයි හොද..ඒත් මට ඒව බලන්න වෙලාවක් නෑ..දඩිබිඩි ගාල ලෑස්ති වුණේ පරක්කු වෙලා හින්ද.. 

හවසට චොකලට් ගේන්නම් කියල පුතාව අමාරැවෙන් කැමති කරගෙන අපි දෙන්න වාහනේට ගොඩවුණා..පොඩ්ඩට දුක හිතෙන දෙයක් වුණොත් හිත හදන්න ගොඩක් අමාරැයි..ඒ දුක හිතුණ දේට හේතුව තාමත් බේබටයි මටයි හිතාගන්න බෑ..නිලන්ති නැන්ද කිව්ව මොනවද කියලවත් පොඩ්ඩට මතක නෑනෙ.. 

    අද ශුටින්වලට කොලඹ යන දවස..විශුවල් එකේ අන්තිම හරියට ගැලපෙන ලොකේශන් එකක් නුවර හොයාගන්න බැරි වුණා.ඒක තාත්වික විදියට එඩිට් නොකර ගන්න ඕන හින්දම අද ටීම් එක කොලඹ යනව....මං වාහනේ යන ගමන් බේබිට කොලඹ යන සිද්ධිය කිව්වෙ හොස්පිටල් එකට ලං වෙද්දි..ප්‍රශ්න කෝටියයි.. 

"කා එක්කද යන්නෙ?" 

  "ටීම් එකේ දහයක් දොළහක් ඉන්නව බේබි.අපි ඔක්කොම එක වාහනේ යන්නෙ" 

"එන්නෙ කීයටද ?" 

"ටිකක් රෑ වෙයි සමහර විට " 

"වාහනේ පොඩ්ඩක් ඉස්සරහින් නවත්තන්න " 

"ඇයි බේබි ?" 

"නවත්තන්නකො " 

   මං වාහනේ පාර අයිනෙන් නැවැත්තුවෙ හොස්පිටල් එක පෙනි පෙනී..එයා කාටද කෝල් එකක් ගන්නව.. 

"හෙලෝ. ගයාන් "

"අද කීයක් තියනවද ?" 

"අහ්. උබට කර ගන්න පුලුවන් වෙයි නේද?" 

"නෑ බන්..පොඩි ගමනක් තියෙනව..අද ලීව් එකක් ඕනෙ මට "

"හරි මචන්...අවුලක් වුණොත් කෝල් එකක් දීපන්.." 

   බේබි කෝල් එක කට් කරල මං දිහා බැලුව..මං තක්බීරි වෙලා බේබි දිහා බලන් හිටියෙ මොකක්ද වෙන්නෙ කියල.. 

"යමු ඔයාගෙ ඇකඩමියට " 

"ඇයි බේබි? ...අද වැඩට යන්නෙ නැද්ද ?" 

"නෑ...මාත් එනව කොලඹ " 

"බේබි...?" 

"මොනවද බලන් ඉන්නෙ..? යමු.." 

   අහ්..ඒ මොකක්ද වුණේ...මං යන්නෙ හැමෝම එක්ක වාහනේ..එතකොට බේබි එක්ක වෙනම ගියොත් ඒක අවුලක් වෙයිද මන්ද...ඒත් දැන් බේබිට එන්න එපා කියන්න බෑනෙ...මං වාහනේ හරව ගත්තෙ ඇකඩමි එකට..කවුද හිතුවෙ බේබි මං එක්ක එයි කියල...හැබැයි ඉතින් කට්ටිය එක්ක නටල සින්දු කිය කිය ආතල් එකේ යන්න තියන චාන්ස් එක නැති වෙනව...කමක් නෑ..බේබි මං ලග ඉන්නවනෙ.. 

   අපි දෙන්න යද්දි වාහනේ ඇවිත්..හැමෝම යන්න ලෑස්ති වෙලා..මං එනකම් බලාගෙන.. 

"අහස් කුමාරය එනකම් තමා මේ හැමෝම බලන් ඉන්නෙ..යමු ඉක්මනට " 

    මං කාර් එකෙන් බහිද්දිම හිනාවේගන මං ඉස්සරහට ආවෙ ශ්වේතා...ශ්වේතා කොහොමත් ටිකක් කටකාරයි..නදිත් දුවගෙන ඇවිත් මගෙ කරට අතක් දැම්ම.මේ දවස් ටිකේ අපි එකට වැඩ කරපු හින්ද හැමෝම සහෝදරයො වගේ...මං බැලුවෙ බේබි දිහා...එයා වාහනේට හේත්තු වෙලා අත් දෙක බැඳගෙන අපි දිහා බලන්.. 

"අහස්..යමන් යමන්...උබ නැතුව අපි හිටියෙ හරි පාලුවෙන්..අද ෆුල් ෆන් ට්‍රිප් එකක් තියෙන්නෙ " 

"ඒත් මට උබල එක්ක එන්න වෙන්නෙ නෑ..මං අයිය එක්ක එන්නම්" 

"ඇයි ඒ?...උබ වී අයි පී ද.?..අඩෝ ඒව නෑ හරිත..තාම ෆුල් ෆේමස් නෑනෙ ..අනික ජොලියක් වත් නෑනෙ බන් ?" 

   නදිත් කිව්වෙ අවුලෙන් වගේ..ඒත් මං දැන් අනිවාර්යයෙන්ම බේබි එක්ක යන්න එපැයි..එයා නිවාඩුවකුත් දැම්ම..මටත් ආසයි නදිත්ල එක්ක ෆන් එකේ යන්න..බේබි එක්ක ගියාට ඒ වගේ නෑනෙ..බේබි තාමත් බලන් ඉන්නෙ මං එනකම් වගේ..මං සහන් අයියට කියද්දි සහන් අයියත් ලොකු කැමැත්තක් නෑ වගේ.. 

"අහස්...ඔයා පොඩි ලමයෙක් නෙමේනෙ..අයියට යන්න කියන්න..අපි ඔයාව කරදරයක් වෙන්න ඉඩ දෙන්නෙ නෑනෙ..ඉන්න මං අයියට කතා කරන්නම්" 

"එපා එපා අයියෙ ...මං අයිය එක්ක එන්නම්..අපි දෙන්න වාහනේ පිටිපස්සෙන්ම එන්නම්.." 

    මං සහන් අයියව අමාරැවෙන් නැවැත්තුවෙ බේබි ලගට යන්න ගිය හින්ද..මට බයයි බේබිට තරහ ගියොත්..අනික මං කොහොමද එයාව දාල යන්නෙ..ඒත් සහන් අයියගෙ මූණෙ නම් සතුටක් නෑ වගේ..මිනිහට ඕනෙ අපි ඔක්කොම එකට යන්න..මං බේබි ලගට ඇවිත් බේබි එක්ක වාහනේට නැග්ගෙ සහන් අයියල වාහනේ ස්ටාර්ට් කර ගනිද්දි..එයාලට අවුල් වුණත් මට කරන්න දෙයක් නෑ...මං වාහනේ එයාලගෙ එක පිටිපස්සෙන් අරන් ගියා.. 

    අපි කොලඹට ආවෙ දවල් දොළහට කලින්..දවල්ට හොටෙල් එකකින් කෑම කාල ලොකේශන් එකට එද්දි දෙකත් පහුවෙලා...බේබි හිටියෙ මං ලගම..කන්න ගියත් මට ටීම් එක එක්ක ලොකුවට කතා කරල විහිලු තහලු කරල ඉන්න බැරි වුණේ බේබි එක්කම හිටපු හින්ද..එයා වැදගතා වගේ ඉද්දි මං කොහොමද ආතල් එකේ ඉන්නෙ.

   සින්දුවෙ අවසාන කොටස රූගත කරේ තැන් දෙක තුනකම..ඒකෙ එක කොටසක්  ප්‍රසිද්ධ බ්‍රෑන්ඩ් එකක් තියන ඇදුම් ෂොප් එකක රූගත කරා...අනික මං බී එම් ඩබ්ලිව් වාහනයක් අරන් යන සීන් එකක්..සංග්ලාස් දාල එක එක ඇඳුම්වලට මාරැ වෙවී වරදින කොට ආයෙ ආයෙ රගපාන එක හරි වෙහෙසකර දෙයක් වුණත් ආසාවෙන් කරපු හින්ද අවුලක් නෑ..ශ්වේතා එක්ක කරන සීන් වලදි මට හොරෙන් බේබි දිහත් බැලවෙනව....එයාගෙ ඇස් හැමවෙලේම තිබ්බෙ මං ලඟ..හරියට මං පැනල යයි කියල වගේ... 

  ශූටින් ඉවර වෙද්දි රෑ දහය විතර වුණා..සහන් අයියල එයාලගෙ වාහනේ එද්දි අපි අපේ වාහනේ එන්න පිටත් වුණා...බේබි ඩ්‍රයිව් කරන්න ගත්තෙ මට මහන්සි ඇති කියල හිතන් වෙන්න ඇති..ඇත්තටම මහන්සියි තමයි...මං වාහනේ සීට් එකට ඔලුව හේත්තු කර ගත්තෙ නින්දක් දාන්න.. 

"ඔහොම ඉන්න ..." 

  බේබි එකපාරටම සීට් එකට ලං වුණේ වාහනේ පාර අයිනෙ නවත්තල...ඇස් පියන් හිටියට මට දැනුණ කලුවරේම එයා අත මගෙ ඇග උඩින් දාල සීට් එකේ අනිත් පැත්තෙන් අල්ලන් සීට් එක හෙමීට පාත් කරනව.. 

"එපා බේබි...මට හොදටම නින්ද යයි..බේබිටත් නින්ද ගියොත් .". 

   මං කිව්වෙ එයාගෙ අත අල්ලන්න ගමන්..බේබිගෙ හුස්ම මගෙ මූණෙ වදිනව..එයා සීට් එක හොදටම පාත් කරා.. 

"ඔයාට මහන්සියි ..ඔහොම නිදාගෙන යන්න..මට නින්ද යන්නෙ නෑ.." 

   බේබි කිව්වෙ මගෙ ඔලුව අතගාන ගමන්...එයාගේ ඒ ආදරේ මොන විදියෙ දෙයක් වුණත් මට ඒක පපුවටම දැනෙනව..එයා ආයෙම කෙලින් වෙලා ඩ්‍රයිව් කරන්න පටන් ගත්ත..මගෙ ඇස්වලට කදුලුත් එනව...එයා මං වෙනුවෙන් මේ තරම්ම කැප වෙන්නෙ ඇයි..මං ඇස් පියාගත්තෙ එයා ගැනම හිත හිත.. 

"අහස්...නැගිටින්න ලමයො.." 

   බේබි ගෙ කටහඬට ඇස් ඇරියම තමයි මට දැනුණෙ අපි ගෙදරට ඇවිත් කියල...දෙයියනේ...බේබි තනියම නිදාගන්නෙ නැතුව වාහනේ ගෙනාවද...ශිට්...මට හොදටම නින්ද ගිහින්.. 

  රෑ දෙකටත් කිට්ටුයි..ගෙදර හැමෝම නිදි...බේබි උඩ තට්ටුවට යන්නත් හැරිල මං දිහා බැලුවෙ මං බාත්රෑම් එක පැත්තට යද්දි.. 

"අහස්..වොෂ් එකක් දාල උඩට එන්න නිදාගන්න..පුතා නිලන්ති ලග ඇති.." 

  බේබි කියද්දි මගෙ පපුව ගැහුණෙ සතුටටම..එයාට තුරැල් වෙලා නිදාගන්න එක තමයි මං කැමතිම දේ...වොෂ් දාල ශෝටෙකුත් ඇදන් බේබි ගෙ කාමරේට යද්දි එයත් වොෂ් දාල ඇවිත් ඇදේ හාන්සි වෙලා.. 

"එන්න.." 

   බේබි කිව්ව ගමන් මං එයා ලගට පැන්න...මේට්ටෙ බම්ප් වුණා දෙන්නම.. 

  "ඇද කැඩෙනව දැන්...පුතා එක්ක බැලුවම ඔය දෙන්නගෙ ලොකු වෙනසක් නෑ " 

     බේබි කිව්වෙ මගෙ ඇගට උඩින් අතක් දාල මාව ලගට ගන්න ගමන්..මට කතා කරන්න ඕන වුණේ නෑ...ඒ නිරැවත් පපුවෙ උණුසුම විදින ගමන් ඇස් පියාගත්තෙ හිත සැහැල්ලු වෙද්දි ..අද පුතා වෙනුවට ඒ උණුසුම විදින්නෙ  මං..මටත් නොදැනිම මං එයාට එක්ක පුදුම විදියට හිතින් බැදෙනව කියල දැනෙනව..ඒත් ඒ ලෙංගතුකමට නිර්වචනයක් දෙන්න මට ඕන වුණේ නෑ..මට ඕන වුණේ ඒ සිතුවිලි නිදහසේ විඳගන්න.. 

උදේ මට ඇහැරැණේ ඇග උඩින් බරක් තියනව වගේ දැනෙද්දි..මං ඇස් ඇරල බැලුව..පුතා ඇග උඩ නටනව..හිනාවෙවී..හුටා..කෝ බේබි..මට හොදටම නින්ද ගිහින්.එලියත් වැටිල..කොහොමද පුතා ආවෙ..නිලන්ති නැන්ද මං මේ කාමරේ කියල දැක්කද.. 

පොඩ්ඩ දුවගෙන ඇවිත් මගෙ ඇගට පනිනව ..හයියෙන් හිනාවෙනව..එක කෝලමයි.. 

"කෝ අප්පච්චි ?" 

"අප්පත්ති ඇඩත ගියා " 

  අහ්..ඒ කියන්නෙ බේබි තනියම ගිහින්ද..ඊයෙ රෑ මං කිව්වනෙ අද මට නිවාඩු කියල..ඒත් මං එයාගෙ ඩ්‍රයිවර් නෙ..ඇයි එයා තනියම ගියෙ..මට ඇහැරවන්න තිබ්බ..මං ඇදෙන් නැගිට්ටෙ බේබිට හිතින් බැන බැනම... 

  දවසම මං හිටියෙ පුතා එක්ක..එක අතකට හිතෙනව නිලන්ති නැන්ද ඉන්නෙ බොරුවට කියල..ඒත් මැඩම් එකක ලේසි නෑ..පුතා මං ලග ඉද්දි නිලන්ති නැන්ද නිදහසේ නම් මැඩම්ට මොනව හරි වැඩක් තියනව නිලන්ති නැන්දට අණ කරන්න.

  බේබිගෙ කාමරේ හැමතැනම දිව්ව මගෙ ඇස් නතර වුණේ බේබිගෙයි සෙනුශිගෙයි වෙඩින් පොටෝ එක ලග..වෙනදට ගාණක් නැතුව බැලුවට අද මං ඒක අතට අරන් හොදට බැලුවෙ ඒ ඇස් දිහා...එයා කියන්නෙ ඇත්ත..සෙනුශි ...හරි ලස්සන ගෑණු ලමයෙක්...ඒ ඇස්...හරි ලස්සනයි..ම්...මගෙ වගේද.....මටත් දැන් හිතෙනව එහෙම...පුතාට තියෙන්නෙත් එයාගෙ ඇස්.... 

  හවස බේබි එද්දි මට පුතා එක්කම ඇදේ නින්ද ගිහින්..ඇහැරැණේ එයා ඇවිත් එහෙ මෙහෙ යන සද්දෙට.. 

"අහස්...හෙටයි අනිද්දයි අපි කොලඹ යනව..ඔයාගෙ වැඩ ටික කරගන්න...කුසුම් නැන්දයි , නිලන්තියි ගෙදර ඉන්නව.." 

   බේබි කියද්දි මට යන්නෙ ඇයි ,කොහෙද කියල අහන්න තියෙන කුතුහලයට වඩා දැනුණෙ දුකක්..මට දැනුණෙ බේබි මාව පිට කෙනෙක් කරල වගේ.. 

"කොහෙද යන්නෙ?" 

මං ඇහුවෙ ඇදේ ඉඳගෙනම.. 

"ම්...සෙනූගෙ දානෙ...අවුරැද්දකට සැරයක් දෙනව. සේරා ආන්ටිලගෙ ගෙදර යන්නෙ ' 

..එතකොට සෙනූ කියන්නෙ සේරා ආන්ටිගෙ දුවද..අහ්...මට මතකයි මාව බීච් එකේ හම්බුණ මුල්ම දවසෙත් මෙයාල සේරා ආන්ටිලගෙ ගෙදර කියල ගෙදරකට ආව..එහෙනම් ඒ ගෙදරද ආයෙත් යන්නෙ.. 

"මට බෑ තනියම ඉන්න " 

    මං බිම බලාගෙන කියද්දි බේබි මගෙ ලගින් වාඩි වුණා..එයා මගෙ කරට අතක් දැම්ම හිනාවෙවී.. 

"වැඩ පාඩු කර ගන්න එපා..ඔයා තාම ගිය අලුතනෙ " 

"විශුවල් එකේ ශූටින් ඉවර හින්ද දවස් දෙකක් ගන්න පුලුවන්..මාත් එන්නම් " 

"හ්ම්...එහෙනම් ලෑස්ති වෙන්න...හෙට යමු" 

   පහුවදා උදේම මැඩම්, දිල්කි බේබි, දේශාන් බේබි , සිතුමිණි,  නිර්මාල් බේබි ..පුතා..හැමෝම වාහන දෙකේ ගමන පටන් ගත්ත.වෙනද වගේම නිර්මාල් බේබිගෙ වාහනේ ඩ්‍රයිවර් කරේ මං...උදේ දහය විතර වෙද්දි අපි සේරා ආන්ටිලගෙ ගෙදරට ආව..ගේට්ටුව ඉස්සරහ ගහල තිබ්බ කොල පාට ගොක් කොල තොරණ ලග පොඩි කොල්ලො දෙන්නෙක් කණු හිටවනව.....ඒ පවුලෙ නෑදෑයො වෙන්න ඇති..සමහරැ හට් ගහනව..පුටු අදිනව..වාහන දෙක තුනක්ම ගෙදර මිදුලෙ නවත්තල ..කීපදෙනෙක්ම ගෙදර වැඩ කර කර හිටියෙ රෑ බණට ලෑස්ති වෙන්න.. 

  මාත් ගිය ගමන් වැඩට බැස්ස..නිර්මාල් බේබිගෙ වැඩක් කියන්නෙ ඉතින් මට කවුරැවත් කියන්න ඕන නෑ...මං හැමෝටම වඩා කඩිසර විදියට වැඩ හොය හොය කරා...එක මොහොතක මං සාලෙ නැවතුණේ වෙඩින් පොටෝ එකක් ඉස්සරහ... 

"පුතා..." 

  මං ගැස්සුණේ පිටිපස්සෙන් ආපු කටහඬට...සේරා ආන්ටි...හරි ප්‍රසන්න පෙනුමක් තියන අවුරැදු පනස් පහක හැටක විතර ගැහැණු කෙනෙක්...මං හිතින් සෙනුශිවයි සේරා ආන්ටිවයි සන්සන්දනය කරා.. 

"මේ ගෙදර හිටපු මිණි පහන නිවිල ගිහින් දැන් අවුරැදු ගාණක්..අනේ අපිට හිටපු එකම වස්තුව.." 

සේරා ආන්ටිගෙ ඇස්වල කදුලු..මං පොටෝ එක දිහා බලන් ඉද්දි එයාට අතීතෙ මතක් වෙන්න ඇති..පව්... 

"එහෙම තමයි ආන්ටි ...ජීවිතේ කියන්නෙ අපි හිතන විදියට හැමදේම වෙන්නෙ නෑ..එයා දැන් හොද තැනක ඇති.." 

"හ්ම්...ඔය දරැවට කියන්න..අපි දෙන්නට පණ වගේ ආදරෙයි..නිර්මාල් පුතාටත් ඒ වගේම...දෙයියනේ ..කොහෙහරි හොද තැනක ඉන්න කියල හැමදාම මල් පූජ කරල මං ප්‍රාර්ථනා කරනව.." 

   සේරා ආන්ටි දුක කියද්දි මගෙත් ඇස්වලට කදුලු ආව..පවුලෙ එකම දරැව මෙහෙම අකාලයේ යන්න ගියාම ඒක දරාගන්න කිසිම දෙමව්පියෙකුට බෑ..ඒත් දෛවය අපිට වෙනස් කරන්නත් බෑ..මං ආයෙම බැලුවෙ සෙනුශි දිහා...සේරා ආන්ටි කදුලු පිහ පිහ මං ඉන්න තැනින් ඈතට යද්දි මං ගියෙ කාමරේට.. 

   කාමරයක පොඩි වුන් දෙතුන් දෙනෙක් එකතු වෙලා සෙල්ලම් කරනව..මං ගියෙ ඒ කාමරේ තිබ්බ කණ්ණාඩි මේසෙ ඉස්සරහට..මං බලන් හිටියෙ මගෙ ඇස් දෙක දිහා..සෙනුශිගෙ ඇස් වගේද..ඒ තරම්ම ලස්සනයිද..ඔව් ..ටිකක් ඒ වගේ.ශිට් ..මටත් පිස්සුද මන්ද.. හැමතිස්සෙම ඇස් ගැන හිතන්නෙ... 

"මාම...මාමා" 

   ප පුතා දුවගෙන ඇවිත් මගෙ ඇගේ එල්ලුණා.. 

"ඇයි මැණික ?" 

   මං එයාව අත් දෙකට වඩා ගත්තෙ අනික් පොඩි උන් බලාගෙන ඉද්දි.. 

"අයිය මත ගැවුව" 

  කොල්ල හුරතල් විදියට කියද්දි මං එයාගෙ කම්මුල් කිස් එකක් දුන්න. 

"පුතා අයියට ගැහුවෙ නැද්ද ?" 

"ම් නෑ අයිය මත ගැවුව" 

"නෑ නෑ..මල්ලි තමයි මට ඉස්සෙල්ල ගැහුවෙ ..මල්ලි සැරයි " 

   වලියට සම්බන්ධ අනික් පොඩි එකා කෑ ගැහුවෙ ඇඟිල්ලත් දික් කර කර.. 

"හරි හරි .අයියල මල්ලිල නංගිල රණ්ඩු වෙන්න එපා..දැන් සෙල්ලම් කරන්න ..රණ්ඩු වුණොත් මාම කෝට්ටක් අරන් එනව " 

   මං පොඩි එකාව බිමින් තිබ්බෙ තර්ජනය කරල..නැත්තම් බෑනෙ මෙල්ල කරන්න..මං පොඩ්ඩව තියල කෙලින් වෙද්දිම නිර්මාල් බේබි.. 

"අහස් ..ඔයා පුතාලව බලාගන්න..දැන් ලොකු වැඩක් නෑ..මං අංකල් එක්ක ටවුන් එකට ගිහින් එන්නම් " 

"බේබි මං වාහනේ අරන් යන්නම්.." 

"එපා ඔයා පැය ගාණක් ඩ්‍රයිව් කරල මහන්සි ඇති ..." 

"අහ්..එහෙම නෑ ..ඉන්න මං එන්නම් " 

   මං බේබි එක්ක සෙනුශිගෙ තාත්තවත් දාගෙන වාහනේ අරන් ටවුන් එකට ගියා..අපි දානෙට ඕන කරන හැම බඩුවක් ම අරන් එද්දි ටිකක් හවස් වෙලා...හැන්දෑවෙ බණට පස්සෙ කේටරින් සර්විස් එකෙන් කෑම ගත්ත..රෑ ලොකු වැඩක් තිබ්බෙ නැති වුණත් ගැහැණු අය නම් ඇහැරල කුස්සියෙ වැඩ කරනව.. 

   පොඩි එකා නිදිමත වෙලා..යටිගිරියෙන් අඩනව..හැමෝම එක එක කාමරවල නිදි...දේශාන් බේබි ත් සාලෙ පුටුවක නිදි..සිතුමිණි කුස්සියට ගියත් දිල්කි බේබි යාලුවෙක් එක්ක සෙට් වෙලා...එයාලට පුතාව නලවන්න තරම් උනන්දුවක් නෑ..ඒත් පොඩ්ඩ නිර්මාල් බේබිගෙ අතේ ඉදන් අඩනව... 

"අහස්...අර කාමරේ ඉන්නෙ පොඩි අය විතරයි...මෙයාව කොහොමහරි නිදි කරවන්න..ඔයාට මෙල්ල වෙයි.." 

   නිර්මාල් බේබි කියද්දිම මං පොඩ්ඩව අතට ගත්ත..එයා අරන් පැය බාගයක් විතර නලවන ගමන් ඇවිද්ද...යන්තම් නින්ද ගිහින් වගේ...මං පොඩ්ඩව ඇදෙන් තිබ්බෙ පරිස්සමට...අහ් ..ආයෙම ඇහැරැණා...මට බයයි ඇද උඩ ඉන්න අනික් ලමයි ටික ඇහැරෙයි කියල..වැඩිහිටි කවුරැත්ම නෑ..උන්ට ඇහැරැණොත් උන්වත් නලවන්න වෙයි රෑ තිස්සෙ..මං පුතාව නලවන ගමන්ම එයා ලගින් ඇල වුණා... 

   මං කලුවරේම ඇස් ඇරිය...දෙයියනේ..මටත් මෙතන නින්ද ගිහින්.. කාමරේම කලුවරයි හොඳට ම...පුතා මං ලග නිදි..එලියෙ කට්ටිය වැඩ ඇති හින්දම මං හැදුවෙ නැගිටින්න...ඒත් ශක්තිමත් අතකට මාව ආයෙම ඇදේ වැටුණ..මගෙ පපුවත් ගැස්සුණා.. 

"ඔහොම නිදා ගන්න" 

   නිර්මාල් බේබි කනට කොඳුරල කිව්වෙ මගෙ පිටිපස්සෙන් මාව එයාගෙ පපුවට තුරුල් කරගන්න ගමන්..මගෙ ඇඟත් හිරි වැටුණ..දෙයියනේ මෙහෙම ඉද්දි කවුරැ හරි ආවොත් .. 

"බේබි ...කවුරැහරි දොර අරියි " 

  මං කිවවෙ එයාගෙ පැත්තට මූණ හරවල රහසින් වගේ.. 

"නෑ මං දොර වහල තියෙන්නෙ..කවුරැත් එන්නෙ නෑ.." 

  එයා එහෙම කියල තවත් මට තුරුල් වුණා..නිර්මාල් බේබි කියන්නෙ සමහර වෙලාවට කියවගන්න බැරි චරිතයක්..ඒත් ඒ හිතේ ගැඹුරෙම ආදරය කියන අකුරැ හතර හරි ලස්සනට තැන්පත් වෙලා තියනව කියල මට හිතුණෙ එයා සෙනුශිට ආදරේ කරල තියන හැටි දැනුණම.